Приложение №4 от насоките

Изчисляване на брутната добавена стойност и електроенергийната интензивност на равнище предприятие

1. Брутната добавена стойност (БДС) се изчислява по следния начин:

* Сумират се приходите от продажби на продукция и услуги[[1]](#footnote-1) , приходите от продажба на стоки[[2]](#footnote-2) и други приходи от дейността[[3]](#footnote-3) , изменението на незавършеното производство и готовата продукция [[4]](#footnote-4) и придобитите активи по стопански начин.
* От горната сума се изваждат покупките на суровини и материали[[5]](#footnote-5) и
* се добавя изменението на наличността на суровини и материали [[6]](#footnote-6).
* От получената сума се изваждат покупките на стоки за търговия и
* се добавя изменението на стоки за търговия[[7]](#footnote-7) .
* От получената сума се изваждат разходите за наемане на персонал (без разходи за работна заплата), разходите за външни услуги за поддръжка, за ремонтни дейности свързани с производството, разходите за наеми, други разходи[[8]](#footnote-8) , разходи за непреки данъци [[9]](#footnote-9) и приходи от субсидии[[10]](#footnote-10) .

2. За целите на прилагането се използва средноаритметичната стойност от последните 3 години, за които има налични данни за БДС.

3. Интензивността на електроенергията на дадено предприятие се определя като разходите за електроенергия на предприятието (както са изчислени съгласно т. 4 по-долу) се разделят на БДС на предприятието (както е изчислена съгласно т. 1 по-горе).

4. Разходите за електроенергия на едно предприятие се определят като се умножат:

а) Потреблението на електроенергия на предприятието и

б) Крайната цена на електрическата енергия (включваща и мрежовите услуги, цена задължение към обществото и разходите за балансиране), заплатена от предприятието за периода по т. 2 по-горе, като се добавят и пълните разходи за финансова подкрепа за електроенергия от възобновяеми източници, които биха били прехвърлени на предприятието при липса на помощта по тази наредба.

В случаите на предприятия, съществуващи от по-малко от една година, могат да се използват прогнозни данни през първата година на дейността им. Въпреки това трябва да бъде извършена последваща оценка в края на първата година на функциониране („година 1“), за да се провери допустимостта на предприятието и ограниченията на разходите (като процент от БДС), които се прилагат към него. След тази последваща оценка следва да се компенсира дружеството или да се съберат дадените компенсации, в зависимост от случая. За година 2 се използват данните от година 1. За година 3 се използва средната аритметична стойност от данните за години 1 и 2. От година 4 нататък се използва средноаритметичната стойност от данните за предходните 3 години.

1. Вклюва приходи от:

   - продажба на продукция собствено производство

   - продажба на електричество, топлина, газ, пара, вода

   - продажба на отпадъци

   - услуги

   [↑](#footnote-ref-1)
2. Включва приходи от продажба на продукти произведени от трети лица и препродадени от дружеството [↑](#footnote-ref-2)
3. Наеми, патенти, лицензи, транспорт, консултантски услуги, реализирани валутни разлики и др.

   Не включва приходи от преоценка на финансови инструменти, нереализирани валутни разлики [↑](#footnote-ref-3)
4. Изключват се обезценки на материалните запаси. Представлява разлика между крайно салдо и наално салдо [↑](#footnote-ref-4)
5. Включва:

   - закупени суровини и материали по историческа стойност (вкл. транспорт, мита, нетно от отстъпки),

   - енергия

   - резултат от финансови инструменти които са падежирали през периода [↑](#footnote-ref-5)
6. Изключват се обезценки на материалните запаси. Представлява разлика между крайно салдо и начално салдо. [↑](#footnote-ref-6)
7. Представлява разлика между крайно салдо и начално салдо [↑](#footnote-ref-7)
8. Включва:

   - разходи за външни услуги невключени в други категории във формулата, реклама, транспортни услуги, консултантски, командировъчни, такса смет, банкови такси, застраховки и др.

   - реализирани валутни разлики

   Не включва разходи за провизии, разходи от преоценка на финансови инструменти и нереализирани валутни разлики [↑](#footnote-ref-8)
9. Данък върху добавената стойност, акцизи, мита и митнически сборове [↑](#footnote-ref-9)
10. Субсидии, които намаляват производствените разходи или цената на произведената продукция [↑](#footnote-ref-10)